VECĀKO AMATPERSONU SANĀKSME

Rīgā 2019. gada 3. jūlijā

Sēdes protokols Nr.4

**1.** **Valsts valodas centra 2019. gada III ceturkšņa tulkošanas plāna apstiprināšana**

Ziņo: Valsts valodas centrs

**2. EK politikas dokumenti par ES tiesību aktu projektiem** Ziņo: Ārlietu ministrija

2.1. COM tabulu apstiprināšana par periodu 13.05.2019.- 16.06.2019. (20.-24. nedēļa, 2019)Ziņo: Ārlietu ministrija

**3. 20.-21.06. Eiropadome** Ziņo: Ārlietu ministrija

**4. Padomes jūnijā un jūlijā**  Ziņo: Ārlietu ministrija

 4.1. 18.06. ES Lauksaimniecības un zivsaimniecības ministru padome Ziņo: Zemkopības ministrija

4.2. 14.06. ECOFIN sanāksmē izskatītie jautājumi un 09.07. ECOFIN sanāksmē plānotie jautājumi

Ziņo: Finanšu ministrija

**5. Eiropas Darba aģentūra** Ziņo: Labklājības ministrija

**6. Informācija par ES Prezidentūras draugu grupas cīņai ar hibrīdo apdraudējumu (FoP Hybrid) pārveidošanu par pastāvīgu horizontālu Padomes darba grupu darbam ar hibrīdo apdraudējumu (Noturības un hibrīddraudu darba grupa)**

Ziņo: Ārlietu ministrija

**7. Dažādi**

7.1. Par pārkāpuma procedūru

Ziņo: Ekonomikas ministrija

Sēdi vada: M. Klīve, Ārlietu ministrijas ES koordinācijas un politiku departamenta direktors.

Sēdes locekļi:

S. Rupjā, Ārlietu ministrija

M. Rone, Ekonomikas ministrija

E. Šimiņa-Neverovska, Satiksmes ministrija

A. Andžāne, Izglītības un zinātnes ministrija

M. Klismets, Vides aizsardzības un reģionālās attīstības ministrija

S. Catlaka, Kultūras ministrija

N. Kozuliņš, Labklājības ministrija

I. Baļčūne, Zemkopības ministrija

L. Timša, Veselības ministrija

G. Sterinoviča, Finanšu ministrija

I. Muceniece, Iekšlietu ministrija

K. Pommere, Tieslietu ministrija

I. Allika, Latvijas Banka

Klātesošie:

I. Jansone, Ārlietu ministrija

I. Melgalve, Ārlietu ministrija

Ē. Lukšēvics, Ārlietu ministrija

R. Zemdega, Ārlietu ministrija

E. Stanga, Vides aizsardzības un reģionālās attīstības ministrija

E. Nagle, Satiksmes ministrija

I. Dēze, Saeimas Eiropas lietu komisija

I. Stepiņa, Latvijas Darba devēju konfederācija

N. Preisa, Latvijas Brīvo arodbiedrību savienība

**1. Valsts valodas centra 2019. gada III ceturkšņa tulkošanas plāna apstiprināšana**

Ziņo: M. Klīve.

Izsakās: I. Stepiņa, N. Preisa.

Informācijai: VVC pārstāvis nav klātesošs. LDDK kopīgi ar LBAS lūdz iekļaut VVC tulkošanas plānā 2019. gada 21. jūnijā Starptautiskās Darba organizācijas pieņemto Konvenciju un rekomendācijas par vardarbības un uzmākšanās izskaušanu darbā. Lūdz Labklājības ministriju kopā ar VVC organizēt tulkojumu. LDDK papildus norādīja, ka būtu labi, ja LM pati šādu tulkojuma pieprasījumu veiktu pat, ja to ir jau veikušas sociālo partneru organizācijas, jo par šiem dokumentiem sagaidāms diskusijas, gatavojot ratifikācijas procesam Latvijā. ĀM norādīja, ka sazināsies ar VVC.

Nolemj:

1.1. Apstiprināt VVC tulkošanas plānu III ceturksnim.

**2. EK politikas dokumenti par ES tiesību aktu projektiem**

**2.1. COM tabulas apstiprināšana par periodu 13.05.2019.- 16.06.2019. (20.-24. nedēļa, 2019)**

Ziņo: M. Klīve.

Informācijai: Tabulas par norādīto periodu saskaņotas

Nolemj:

2.1.1. Apstiprināt tabulas par periodu 13.05.2019.- 16.06.2019.

**3. 20.-21.06. Eiropadome**

Ziņo: M. Klīve.

Izsakās: E. Šimiņa-Neverovska.

Informācijai: Jūnija Eiropadome turpinājās līdz 2. jūlijam ar vienošanos par ES augstajiem amatiem. Attiecībā uz ģeogrāfiskā līdzsvara zudumu (SM jautājums) - process bija ļoti politisks; Ārlietu ministrija šo principu iekļāva Latvijas pozīcijā uz Eiropadomi; rezultāts ir kompromiss, ko premjeri panākuši savā starpā.

Informācija par Eiropadomi ir izsūtīta.

Darbu ar ES daudzgadu budžetu pārņem Somijas prezidentūra. Eiropadome atgriezīsies pie jautājuma oktobrī, lai panāktu vienošanos līdz decembrim.

Sarežģītākā diskusija bija par ES plāniem sasniegt klimatneitralitāti līdz 2050. gadam, par ko netika panākta vienprātība.

Par hibrīddraudiem un kiberdraudiem – nepieciešama koordinēta dalībvalstu pieeja, sadarbība gan ES iekšienē, gan ārēji.

ES paplašināšanās jomā apstiprināti Vispārējo lietu padomes secinājumi, pie jautājuma atgriezīsies rudenī.

Tika apstiprināta ES Stratēģiskā programma 2019.-2024. gadam. Vērtējam pozitīvi. Svarīgi, lai EK ņem vērā un iekļauj savā darbā.

Nolemj:

3.1. Pieņemt zināšanai ĀM sniegto informāciju.

**4. Padomes jūnijā un jūlijā**

4.1. 18.06. ES Lauksaimniecības un zivsaimniecības ministru padome

Ziņo: I. Baļčūne.

Informācijai: Padomē svarīgākie jautājumi bija KLP nākotne un zivsaimniecības nākotne. KLP Rumānijas prezidentūrai neizdevās aizvirzīt uz vispārējo pieeju; darbs turpinās. Somi vēl nav konkretizējuši datumu un to, vai vispār virzīs uz vispārējo pieeju, jo process cieši sasaistās ar ES Daudzgadu budžetu. Par Eiropas Jūrlietu un zivsaimniecības fondu tika pieņemta daļēja vispārējā pieeja.

Nolemj:

4.1.1. Pieņemt zināšanai sniegto informāciju.

4.2. 14.06. ECOFIN sanāksmē izskatītie jautājumi un 09.07. ECOFIN sanāksmē plānotie jautājumi

Ziņo: G. Sterinoviča.

Izsakās: M. Klīve.

Informācijai: Jūnija padomē pieņemts progresa ziņojums par noguldījumu apdrošināšanas sistēmu. Finanšu darījumu nodoklis atrodas lemšanas procesā. Joprojām aktuāls jautājums nodokļu sistēma digitālajā ekonomikā. Eiropas semestra dalībvalstu specifiskās rekomendācijas ECOFIN apstiprinās jūlijā; jūnijā tikai vispārējs apskats dalībvalstīm par investīciju vajadzību noteikšanu un noziedzīgi iegūtu līdzekļu legalizāciju, kas ir aktuāla tēma ne tikai nacionāli, bet skatāma arī ES līmenī. Tika skatīti arī Padomes lēmumi par Stabilitātes un izaugsmes pakta ieviešanu un ECOFIN aspekti stratēģiskai ilgtermiņa vīzijai neitrālam klimatam.

Jūlija ECOFIN darba kārtība īsa: darba programmas prezentācija, situācija ar pašu resursiem, dalībvalstu specifiskās rekomendācijas, Padomes lēmums saistībā ar Stabilitātes un izaugsmes pakta īstenošanu Itālijai.

Eirosamita kontekstā par vides elementu - Komisija nāks ar jaunu priekšlikumu, arī saistībā ar ESM. Rudenī būs intensīvs darbs pie šiem elementiem.

Nolemj:

4.2.1. Pieņemt zināšanai sniegto informāciju.

**5. Eiropas Darba aģentūra**

Ziņo: N. Kozuliņš.

Izsakās: M. Klīve.

Informācijai: Nolemts, ka Eiropas Darba aģentūras mītnes vieta būs Bratislavā, Slovākijā. Slovākija uzvarēja pārliecinoši, tomēr Latvijas ieguldītais darbs bija tā vērts - kontaktu veidošanai un atpazīstamības ziņā. Nākotnē Latvijai, pretendējot uz vēl kādas ES aģentūras izmitināšanu, jāņem vērā: 1) savlaicīgums uzsākt lobēšanu; 2) vienošanās par balsu apmaiņu noformēt rakstiski; 3) jāpievērš uzmanība kritērijiem, piemēram, aģentūras adreses sasniedzamība no lidostas. LM gatavi nākotnē dot padomu citām ministrijām par lobēšanu. Latvijas kandidatūra izskatījās labi, tomēr tika ņemts vērā, ka Latvijā jau atrodas viena ES aģentūra (BEREC).

Nolemj:

5.1. Pieņemt zināšanai sniegto informāciju.

**6. Informācija par ES Prezidentūras draugu grupas cīņai ar hibrīdo apdraudējumu (FoP Hybrid) pārveidošanu par pastāvīgu horizontālu Padomes darba grupu darbam ar hibrīdo apdraudējumu (Noturības un hibrīddraudu darba grupa)**

Ziņo: I. Jansone.

Izsakās: K. Pommere, M. Klīve, E. Šimiņa-Neverovska, E. Stanga.

Informācijai: Darbs ar hibrīdo apdraudējumu ieņem lielāku lomu ES darba kārtībā, lai gan primāri tiek īstenots nacionālās drošības sistēmas ietvaros. EE prezidentūras ES Padomē laikā tika izveidota neformāla Prezidentūras draugu grupa cīņai ar hibrīdo apdraudējumu. RO prezidentūras laikā tika uzsākts darbs, lai īstenotu FI iniciatīvu savas prezidentūras ES Padomē laikā ES Prezidentūras draugu grupu cīņai ar hibrīdo apdraudējumu pārveidot par pastāvīgu horizontālu Padomes darba grupu darbam ar hibrīdo apdraudējumu, t.sk. dezinformāciju. Briselē notiek darbs pie darba grupas mandāta.

Ņemot vērā jautājuma horizontālo raksturu, atbilstoši katras sanāksmes darba kārtībai turpmāk uz jaunās darba grupas sanāksmēm būs nepieciešams braukt konkrētas jomas nozares ekspertam. Ārlietu ministrija ministrijas lūdz būt atsaucīgām un atbilstoši iesaistīties. Informācija par darba grupu tiks izplatīta ministriju ES koordinatoriem.

Nolemj:

6.1.1. Pieņemt zināšanai sniegto informāciju.

**7. Dažādi**

7.1. Par pārkāpuma procedūru.

Ziņo: M. Rone.

Izsakās: I. Baļčūne.

Informācijai: Latvija saņēmusi pārkāpuma procedūru saistībā ar Pakalpojumu direktīvas prasību ieviešanu - informācijas pieejamība vienotajā kontaktpunktā latvija.lv un tās atbilstība direktīvas prasībām; tas pamatā skar visas jomas. EM gatavo Eiropas Komisijai atbildi. EM gatavo protokollēmumu, kurā tiks paredzēts punkts, kas nosaka visām ministrijām pārskatīt esošo informāciju un to aktualizēt. Atbildes projekts tiks nosūtīts saskaņošanai. Šī pārkāpuma procedūra skar apmēram 2/3 dalībvalstu.

Nolemj:

7.1. Pieņemt zināšanai sniegto informāciju.

Cita informācija: nākamā VAS provizoriski 2. oktobrī.

Ārlietu ministrijas

ES koordinācijas un politiku departamenta direktors Mārtiņš Klīve

Protokolēja Agnese Caune, Ārlietu ministrijas Vispārējo un institucionālo jautājumu nodaļas trešā sekretāre, 67015966